ਬੀਕਾਨੇਰ
ਬੀਕਾਨੇਰ (ਹਿੰਦੀ: बीकानेर, ਉਰਦੂ: بِيكانير‎) ਭਾਰਤ ਦੇ ਰਾਜਸਥਾਨ ਰਾਜ ਦੇ ਉੱਤਰ ਪੱਛਮ ਵਿੱਚ ਇੱਕ ਸ਼ਹਿਰ ਹੈ। ਇਹ ਰਾਜ ਦੀ ਰਾਜਧਾਨੀ ਜੈਪੁਰ ਦੇ ਉੱਤਰ ਪੱਛਮ ਵਿਚ 330 ਕਿਲੋਮੀਟਰ (205 ਮੀਲ) ਦੀ ਦੂਰੀ 'ਤੇ ਸਥਿਤ ਹੈ। ਇਹ ਸ਼ਹਿਰ ਬੀਕਾਨੇਰ ਜ਼ਿਲ੍ਹy ਅਤੇ ਬੀਕਾਨੇਰ ਡਵੀਜ਼ਨ ਦਾ ਪ੍ਰਬੰਧਕੀ ਹੈੱਡਕੁਆਰਟਰ ਹੈ। ਬੀਕਾਨੇਰ ਸ਼ਹਿਰ ਜੋ ਕਿ ਬੀਕਾਨੇਰ ਰਿਆਸਤ ਦੀ ਰਾਜਧਾਨੀ ਸੀ, ਦੀ ਸਥਾਪਨਾ ਰਾਓ ਬੀਕਾ ਨੇ 1488 ਈਸਵੀ ਵਿੱਚ ਕੀਤੀ ਸੀ ਅਤੇ ਇਹ ਛੋਟਾ ਜਿਹਾ ਸ਼ਹਿਰ ਰਾਜਸਥਾਨ ਦਾ ਚੌਥਾ ਸਭ ਤੋਂ ਵੱਡਾ ਸ਼ਹਿਰ ਬਣ ਗਿਆ ਹੈ।